Larus audouinii

Larus audouinii 

Larus audouinii200pxClassificassion sientìfica Domini:  Eukaria Regn:  Animalia Phylum:  Chordata Class:  Aves Órdin:  Charadriiformes Famija:  Laridae Géner:  Larus Specie:  audouiniiNomenclatura binariaLarus audouinii(Payraudeau, 1826)

 Version dël nòmSientìfich : Larus audouiniiPiemontèis :  Gabian d'AudouinAutri nòm an piemontèis :  Gabian, Ochëtta, MulinéItalian :  Gabbiano corso Anglèis :  Audouin's GullAlman :  KorallenmöweFransèis :  Goéland d'Audouin

 Descrission 

Ël Gabian d'Audouin a l'é na specie motobin ràira ëd gabian. A chërs an leugh isolà, an colònie o daspërchiel, e a deposita 2-3 euv ant un nì për tera. A l'é motobin sìmil al pì comun gabian argentà. A l'ha na bëcca rossa coral e le piòte verde-grise. Ij gabian adult a son bianch, foravìa ëd la schin-a ch'a l'é grisa e la ponta dle ale e dla coa ch'a son nèire. A diferensa d'autre specie cost gabian-sì as nutriss mach ëd pess, e as lo procura spessialment ëd neuit. A pija sò nòm dal naturalista fransèis Victor Audouin.

 Ambient 

A viv an sle còste dël mar ma mach andova che l'eva a l'é nen inquinà. A diferensa d'autre specie cost gabian-sì as nutriss mach ëd pess e nen cò ëd carogne, për sòn as peul nen vogh-lo ant le dëscàrie dle grand sità. 

 Distribussion 

A viv ant ël Mar Mediterani e, pì rairament ant le còste dël Maròch, ma mach andova ch'ël mar a l'é nen inquinà. Le colònie pì popolose as treuvo an Spagna, an sël delta dël fium Ebro, an Camargue e an Córsica. Ant j'agn '60 dël Neuvsent a-i na j'ero mach pì 1000 cobie, ma la popolassion a l'é chërsua fin-a a rivé a 15.000 cobie al dì d'ancheuj.

 Arferiment bibliogràfich e anliure për chi a veul fé dj'arserche pì ancreuse 

 ël Larus audouinii ansima a Avibase
 Larus audouinii an sla lista IUCN 2006 
 Filmà an sël Gabian d'Audouin


Categorìa:Larus
Categorìa:Muliné